2020. gada 17. decembrī Noteikumi Nr. 777

Rīgā (prot. Nr. 84 31. §)

**Grozījumi Ministru kabineta 2013. gada 29. janvāra noteikumos Nr. 66 "Noteikumi par valsts un pašvaldību institūciju amatpersonu un darbinieku darba samaksu un tās noteikšanas kārtību"**

Izdoti saskaņā ar

[Valsts un pašvaldību institūciju amatpersonu](https://likumi.lv/ta/id/202273-valsts-un-pasvaldibu-instituciju-amatpersonu-un-darbinieku-atlidzibas-likums%22%20%5Ct%20%22_blank)

[un darbinieku atlīdzības likuma](https://likumi.lv/ta/id/202273-valsts-un-pasvaldibu-instituciju-amatpersonu-un-darbinieku-atlidzibas-likums%22%20%5Ct%20%22_blank)

[7. panta](https://likumi.lv/ta/id/202273-valsts-un-pasvaldibu-instituciju-amatpersonu-un-darbinieku-atlidzibas-likums#p7) ceturto daļu, [7.1](https://likumi.lv/ta/id/202273-valsts-un-pasvaldibu-instituciju-amatpersonu-un-darbinieku-atlidzibas-likums#p7.1), [13.1](https://likumi.lv/ta/id/202273-valsts-un-pasvaldibu-instituciju-amatpersonu-un-darbinieku-atlidzibas-likums#p13.1), [13.4](https://likumi.lv/ta/id/202273-valsts-un-pasvaldibu-instituciju-amatpersonu-un-darbinieku-atlidzibas-likums#p13.4) un 13.8pantu,

[15. panta](https://likumi.lv/ta/id/202273-valsts-un-pasvaldibu-instituciju-amatpersonu-un-darbinieku-atlidzibas-likums#p15) pirmo daļu un [16. panta](https://likumi.lv/ta/id/202273-valsts-un-pasvaldibu-instituciju-amatpersonu-un-darbinieku-atlidzibas-likums#p16) otro daļu

1. Izdarīt Ministru kabineta 2013. gada 29. janvāra noteikumos Nr. 66 "Noteikumi par valsts un pašvaldību institūciju amatpersonu un darbinieku darba samaksu un tās noteikšanas kārtību" (Latvijas Vēstnesis, 2013, 25., 189., 244. nr.; 2015, 4., 247. nr.; 2016, 201., 250. nr.; 2017, 237. nr.) šādus grozījumus:

1.1. aizstāt norādē, uz kāda likuma pamata noteikumi izdoti, vārdus un skaitli "un [13.4pant](https://likumi.lv/ta/id/202273-valsts-un-pasvaldibu-instituciju-amatpersonu-un-darbinieku-atlidzibas-likums)u" ar skaitļiem un vārdiem "[13.4 un 13.8pantu](https://likumi.lv/ta/id/202273-valsts-un-pasvaldibu-instituciju-amatpersonu-un-darbinieku-atlidzibas-likums)";

1.2. aizstāt 10. un 16. punktā vārdus "Pārresoru koordinācijas centra vadītājam un Korupcijas novēršanas un apkarošanas biroja priekšniekam" ar vārdiem "un Pārresoru koordinācijas centra vadītājam";

1.3. papildināt noteikumus ar II2nodaļu šādā redakcijā:

"**II2. Korupcijas novēršanas un apkarošanas biroja amatpersonu (darbinieku) mēnešalgas noteikšanas kārtība un apmērs**

19.4 Lai noteiktu Korupcijas novēršanas un apkarošanas biroja amatpersonas (darbinieka) mēnešalgu, tās amatu klasificē saskaņā ar normatīvajiem aktiem par vienotu amatu klasifikācijas sistēmu un amatu klasificēšanas kārtību valsts un pašvaldību institūcijās (amatu katalogs) un nosaka amata saimi, līmeni un amatam atbilstošo mēnešalgu grupu.

19.5 Korupcijas novēršanas un apkarošanas biroja amatpersonas (darbinieka) mēnešalgu nosaka, ņemot vērā amatpersonas (darbinieka) kvalifikāciju, kompetenču un darba snieguma līmeni un regulāro darba apjomu. Korupcijas novēršanas un apkarošanas biroja amatpersonas (darbinieka) mēnešalgas noteikšanā nepiemēro šo noteikumu II nodaļā minēto kārtību.

19.6 Korupcijas novēršanas un apkarošanas biroja amatpersonas (darbinieka) konkrēto mēnešalgas apmēru Valsts un pašvaldību institūciju amatpersonu atlīdzības likuma 5. pielikumā attiecīgajai mēnešalgu grupai paredzētā mēnešalgas intervāla ietvaros, ievērojot šo noteikumu 19.5punktā noteiktos kritērijus, nosaka iestādes vadītājs vai viņa pilnvarota amatpersona.

19.7 Korupcijas novēršanas un apkarošanas biroja priekšnieka mēnešalgu, ņemot vērā viņa kvalifikāciju, nosaka Ministru prezidents."

2. Noteikumi stājas spēkā 2021. gada 1. janvārī.

Ministru prezidents A. K. Kariņš

Finanšu ministrs J. Reirs